als_Latn dik_Latn sag_Latn
Kur kanë mbetur pak orë nga dorëzimi i listës së kandidatëve të PD në Komisionin Qendror të zgjedhjeve, për zgjedhjet e 25 qershorit, Shoqata Antikomuniste e të Përndjekurve Politikë, akuzon Lulzim Bashën se shkeli marrëveshjen me të përndjekurit.
Kryetari i kësaj shoqate, Nebil Çika, u shpreh për Report Tv se premtimi i kryedemokratit ka qenë për përfshirjen e 10% të kandidatëve nga të përndjekurit në listat e PD ose 14 deputetë në Kuvendin e ardhshëm.
“Pas një marrëveshje publike të premtuar nga Basha në çadër, ka pasur edhe një kërkesë nga ana ime publike. Basha ka premtuar publikisht 10%, domethënë 14 deputetë në zona sigurie”, u shpreh Nebil Çika.
Çika thotë se Shoqata e të Përndjekurve do mbajë qëndrim, duke i bërë të ditur PD-së se po rrezikon 500 mijë vota në zgjedhje.
“E vetmja rrugë që kjo shtresë të votojë në mënyrë masive për PD është që ne të kemi këtë përfaqësim. Nëse kjo nuk ndodh unë nuk e kam kurajën dhe as obligimin që t’ju bëjë thirrje njerëzve që rë votojnë për PD. Ne kemi një plan B, do të mbledhim struktura përcaktuar pozicionin tonë të ri, sikur 500 mijë nga ato të jenë të përndjekur politike, imagjino. Nëse Basha nuk i do këtë vota, e ka vetë në dorë”, tha për Report Tv Nebil Çika.
Ndërkohë, Çika mohon çdo mbështetje në drejtim të Aleancës Popullore për Drejtësi të Bilal Kolës, i cili sipas tij është i punësuar i qeverisë dhe kryeministrit Rama.
Partia Demokratike pritet të dorëzojë në KQZ në orët e vona të kësaj të premte, listën zyrtare të kandidatëve për deputetë.
als_Latn als_Latn als_Latn als_Latn als_Latn als_Latn als_Latn